ประมวลจริยธรรมของข้าราชการ

พนักงานส่วนตำบลและพนักงานจ้างขององค์การบริหารส่วนตำบลสินปุน พึงยึดมั่นในค่านิยมหลัก 10 ประการ ดังนี้

1.การยึดมั่นในระบอบประชาธิปไตยอันมีพระมหากษัตริย์ทรงเป็นประมุข

2.การยึดมั่นในคุณธรรมและจริยธรรม

3.การมีจิตสำนึกที่ดี ซื้อสัตย์ และรับผิดชอบ

4.การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน

5.การยืนหยัดทำในสิ่งที่ถูกต้อง เป็นธรรม และถูกกฎหมาย

6.การให้บริการประชาชนด้วยความรวดเร็ว มี อัธยาศัย และไม่เลือกปฏิบัติ

7.การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง

8.การมุ่งผลสัมฤทธิ์ของงาน รักษามาตรฐาน มีคุณภาพโปร่งใส่ ตรวจสอบได้

9.การยึดมั่นในหลักจรรยาวิชาชีพขององค์กร

10.การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี ร่วมกันพัฒนาชุมชนให้น่าอยู่ คู่คุณธรรมและดูแลสภาพสิ่งแวดล้อมให้สอดคล้องรัฐธรรมนูญฉบับปัจจุบัน

กลยุทธ์การบริหารงานบุคคล

เป้าประสงค์ของผู้บริหารท้องถิ่น

การปรับปรุงระบบการบริหารงานขององค์การบริหารส่วนตำบลสินปุน เพื่อให้เกิดความเหมาะสมต่อการปฏิบัติหน้าที่ผู้ปฏิบัติงาน เพื่อให้สามารถตอบสนองความต้องการของประชาชนและเป็นการแก้ไขปัญหาได้อย่างแท้จริง โดยก่อให้เกิดวามพึงพอใจและเกิดทัศนคติที่ดีต่อระบบราชการรวมทั้งการจัดหาเครื่องวัสดุ อุปกรณ์ สื่อสารสนเทศ และเพื่อให้การทำงานมีประสิทธิภาพมากยิ่งขึ้น

เป้าประสงค์ของบุคลากรในสังกัด

พนักงานส่วนตำบลและพนักงานจ้าง ต้องพัฒนาศักยภาพของตนเองเพื่อสร้างผลสัมฤทธิ์ในงาน

เป้าประสงค์ของประชาชน

เกิดความพึงพอใจต่อการให้บริการขององค์การบริหารส่วนตำบลสินปุน

วิสัยทัศน์ของการบริหารงานบุคคล

มุ่งมั่นพัฒนาระบบการบริหารงานบุคคลและพัฒนาทรัพยากรบุคคลให้มีประสิทธิภาพปฏิบัติงานภายใต้ความถูกต้อง เป็นธรรม ตรวจสอบได้ และเต็มใจให้บริการ

พันธกิจการบริหารงานบุคคล

พันธกิจที่ 1

การบริหารงานบุคคลด้วยระบบยุติธรรม เสริมสร้างวินัย โปร่งใส รวดเร็วและตรวจสอบได้

พันธกิจที่ 2

พัฒนาบุคลากรคู่คุณธรรม เสริมสร้างสวัสดิการและบริการที่ดีให้แก่พนักงานส่วนตำบลและพนักงานจ้าง

พันธกิจที่ 3

นำเทคโนโลยีมาใช้พัฒนาระบบการบริหารงานบุคคลให้เกิดประสิทธิภาพในการปฏิบัติงาน



วิเคราะห์จุดแข็งด้านการบริหารงานบุคคล

- องค์การบริหารงานส่วนตำบลสินปุน มีความเป็นอิสระในการกำหนดนโยบาย วางแผนอัตรากำลังคนและการบริหารงานบุคคล

- มีบุคลากรที่มีความรู้ ความสามารถในการปฏิบัติงานตรงตามสายงาน

- มีระเบียบขั้นตอนในการปฏิบัติงานอย่างชัดเจน

- บุคลากรมีมนุษย์สัมพันธ์ในการปฏิบัติงานได้ดีและสามารถประสานงานในแต่ละส่วนงานเพื่อให้งานสำเร็จลุล่วงได้

วิเคราะห์จุดอ่อนด้านการบริหารงานบุคคล

- ระเบียบขั้นตอนและวิธีการดำเนินการด้านบุคคลมีข้อจำกัด

- มีนโยบายเร่งด่วน ทำให้ไม่สามารถปฏิบัติงานได้ทันเวลาที่กำหนด

- ระบบบริหารการจัดการบางส่วนไม่สนองต่อหลัก ธรรมาภิบาล

- ขาดการพัฒนาระบบเทคโนโลยีในการจัดเก็บประวัติและสืบค้นข้อมูล

โอกาสของการบริหารงานบุคคล

- หน่วยงานมีบทบาทในการเข้ามามีส่วนร่วมในการพัฒนาบุคลากรและผู้บริหารเปิดโอกาสในการรับฟังและแสดงความคิดเห็น

- มีโอกาสเข้าร่วมประชุมฝึกอบรม ทัศนศึกษา ดูงานเพื่อการพัฒนางานอย่างต่อเนื่อง

- มีโอกาสในการจัดกิจกรรมพัฒนาบุคลากรทั้งหลักการบริหารงานและจริยธรรม

อุปสรรคของการบริหารงานบุคคล

- การควบคุมงบประมาณรายจ่ายด้านบุคคลไม่ให้เกินร้อยละ 40

- ความล่าช้าของข้อมูลบุคลากรบางอย่างไม่สมบูรณ์ ทำให้การค้นเอกสารล่าช้า

กลยุทธ์การบริหารงานบุคคล

- จัดระบบการบริหารงานบุคคลมีประสิทธิภาพ และสะดวกและรวดเร็ว

- เสริมสร้างระบบคุณธรรมในการบริหารงานบุคคล

- เร่งรัด พัฒนาพนักงานส่วนตำบลและพนักงานจ้างให้มีความทันสมัยก้าวหน้าทันต่อการเปลี่ยนแปลง สามารถนำเทคโนโลยีสารสนเทศมาเป็นปัจจัยในการพัฒนาการบริหารการจัดการได้อย่างมีประสิทธิภาพ

- การพัฒนาบุคลากรของพนักงานส่วนตำบลตามแนวทาง ของแผนพัฒนาบุคลากรขององค์การบริหารส่วนตำบลสินปุน



ประมวลจริยธรรมของข้าราชการ



องค์การบริหารส่วนตำบลสินปุน

อำเภอพระแสง จังหวัดสุราษฎร์ธานี